Mai vei Peresitedi Russell M. Nelson\nSa dusimaki keda o Jisu Karisito me da vakatoka na Lotu ena Yacana baleta ni Nona Lotu, vakasinaiti tu ena Nona mana.\nKemuni na taciqu kei na ganequ lomani, ena Siga ni Vakacecegu totoka oqo eda reki ena levu ni noda vakalougatataki mai vua na Turaga. Keimami vakavinavinakataka na nomuni ivakadinadina ni kosipeli vakalesui mai i Jisu Karisito, na solibula ko ni sa vakayacora mo ni tikoga se lesu tale mai ki na Nona sala ni veiyalayalati, kei na nomuni veiqaravi bibi ena Nona Lotu.\nNikua au vakauqeti meu vosa vei kemuni ena dua na ka bibi sara. Ena vica na macawa sa oti au a cavuta e dua na itukutuku baleta na vakadodonutaki ni yaca ni Lotu.1 Au vakayacora oqo baleta ni a uqeta noqu vakasama na Turaga ena bibi ni yaca sa lewa o Koya me baleta Nona Lotu, io na Lotu i Jisu Karisito ni Yalododonu Edaidai.2\nMe vaka beka o ni rawa ni namaka, na isau ni itukutuku oqo kei na idusidusi ni iwalewale vakavoui3 sa veiwakitaki. E vuqa na lewenilotu era sa vakadodonutaka sara na yaca ni Lotu ena nodra dui ivola ena initaneti kei na vei ivolaitukutuku ena initaneti. Eso tale era vakataroga na cava na vuna, ena veika kece e yaco tiko e vuravura, e gadrevi kina me vakabibitaki e dua na ka “e veicalati.” Ka so e kaya ni sega ni rawa, na cava me caka kina? Meu vakamacalataka mada na cava eda kauwaitaka kina vakabibi na leqa oqo. Ia meu tukuna mada na veika e sega ni vakakina ena sasaga oqo:\nE sega ni veisau ni yaca.\nE segani vakayacani tale.\nE segani iukuuku.\nE segani dua ga na veisau ni vakasama.\nKa segani veicalati\nIa, e dua na veivakadodonutaki. Sai koya na ivakaro ni Turaga. A sega ni vakayacana o Josefa Simici na Lotu a vakalesui mai vua; sega vakakina o Momani. Na iVakabula Vakataki Koya e kaya, “Raica ena yaca ni noqu lotu na Lotu i Jisu Karisito ni Yalododonu Edaidai.”4\nTaumada, ena yabaki 34 ni noda Turaga, a solia kina na noda Turaga sa vakaturi cake mai na mate na idusidusi vata oqo vei ira na lewe ni Nona Lotu ena Nona sikovi ira e Amerika. Ena gauna oya a kaya o Koya:\n“O koya mo ni vakatoka kina na lotu oqo ena yacaqu;\n“Ia kevaka sa sega ni vakatokai ena yacaqu, e na rawa vakaevei me noqu lotu? Ia kevaka sa vakatokai e dua na lotu ena yacai Mosese, sa lotu i Mosese; se kevaka sa vakatokai ena yaca ni dua na tamata, ia sa lotu ni tamata ko ya; ia kevaka sa vakatokai ena yacaqu sa qai noqu lotu.”5\nO koya, ena sega kina ni rawa ni veivosakitaki tale na yaca ni Lotu. Ni sa tukuna vakamatata na iVakabula na yaca ni Nona Lotu, ka tekivuna sara mada ga na Nona vosa ena, “Ena yaca ni noqu Lotu na,” Sa tukuna tiko vakadodonu na Lomana. Ka kevaka eda vakatara me vakayagataki na yacabuli se yaca kerei se yaca sara mada ga eda solia o keda, ena rarawa kina o Koya.\nNa cava e tiko ena dua na yaca se, me vakaoqo, dua na yacabuli? Baleta na yacabuli ni Lotu, me vaka na “Lotu LDS,” na “Lotu Momani,” se na “Lotu ni Yalododonu Edaidai,” na ka levu duadua e yalitiko sai koya na yaca ni iVakabula. Ni da kauta tani na yacana na Turaga mai na Nona Lotu na Turaga sa dua na qaqa levu vei Setani. Ni da kauta tani na yacana na iVakabula, eda sa vakawalena tiko kina vakamalua na veika kece sa vakayacora vei keda o Jisu Karisito—na Nona Veisorovaki sara mada ga.\nVakasamataka mada oqo mai na Nona yasana: Ena bula taumada, sai Koya ko Jiova, na Kalou ni Veiyalayalati Makawa. Ena veidusimaki nei Tamana, a bulia kina o Koya na vuravura oqo kei na vuravura tale eso.6 A digitaka me cakava na lomai Tamana, ka cakava e dua na ka e vukudra kece na luve ni Kalou ka sega tale e dua e rawa ni cakava! Lomasoli me lako sobu mai me Nona Leduabau ga na Tamana ena yago, a vakalolovirataki vakaca, vakalialiai, kasiviti, ka vakanakuitataki. Ena Were o Kecisemani, a taura Vua na iVakabula na mosi kece,na ivalavala ca kecekei na yaluma kece kei na veivakararawataki kece daru sa bauvakila o kedaru kei ira kece era na qai mai bula. Ena bibi ni icolacola veivakararawataki oya, a turu kina na dra mai na qara kecega ni yagona.7 A qai torocake ga na veivakararawataki oqo ena nona vakamatei vakaca ena kauveilatai mai Kalivari.\nMai na veivakararawataki levu oqo ke na Nona Tucake tale—na Nona Veisorovaki tawayalani—sa rawata kina o Koya na tawamate rawa ni tamata kecega, ka voli keda mai na isau ni ivalavala ca, kevaka eda veivutuni.\nNi oti na tucake tale ni iVakabula ka ra sa mate Nona iApositolo, a lutu tani yani na vuravura ki na sagavulu na yabaki ni butobuto. Ena yabaki 1820, erau a rairai na Kalou na Tamada kei na Luvena, o Jisu Karisito, vua na Parofita o Josefa Simici me tekivu kina na Vakalesui mai ni nona Lotu na Turaga.\nEna veika kece sa mai sotava—na veika kece sa mai cakava ki na kawatamata, au kidava ena veivutuni dina noda vakatara tu vakamataboko ka sega ni cakitaka, me vakatokai tu nona Lotu vakalesui mai na Turaga ena so tale na yaca, ka yali sara ga kina na yaca tabu i Jisu Karisito!\nE Veisigatabu ni da vakayagataka na sakaramede ena bula kilikili, eda sa vakavouya noda yalayala tabu vei Tamada Vakalomalagi ni da sa lomasoli me da taura na yaca ni Luvena, o Jisu Karisito.8 Eda yalataka me da muri Koya, veivutuni, rokova Nona ivakaro, ka dau nanumi Koya tikoga .\nNi da bokoca na Yacana mai na Nona Lotu, eda vakatikitikitaki Koyatiko beka vakacalaka mai na itakele ni noda bula?\nNoda taura na yaca ni iVakabula e oka kina noda tukuna ka vakadinadinataka vei ira na tani—ena noda ivalavala kei na noda vosa—ni o Jisu na Karisito. Eda sa rui rere beka me vakacudruya e dua e vakatokai keda ni da “Momani” ka da sega kina ni totaka na iVakabula Vakataki Koya, me da tu ka taqomaki Koya io ena yaca sara mada ga e vakatokai kina Nona Lotu?\nKevaka me da na rawata na mana ni Veisorovaki i Jisu Karisito vakamatatamata se tamata yadua—me savai keda ka vakabulai keda, me qai vakacerecerei keda kina—sa dodonu me matata noda vakadinadinataka ni o Koya na ivurevure ni kaukauwa oqo. E rawa ni da tekivu ena noda vakatoka na Nona Lotu ena yaca sa lewa o Koya.\nVei ira na iwase levu kei vuravura, e vakamatavulotaki tu ena gauna oqo na Lotu ni Turaga me “Lotu Momani.” Ia o keda na lewe ni Lotu ni Turaga eda kila o cei e tu e veiliutaki: o Jisu Karisito duadua ga. E kalouca, ni vuqa era rogoca na vosa na Momani era nanuma ni da sokalou tiko vei Momani. Sega ni vakakina! Eda doka ka rokova na parofita cecere ni Amerika makawa oya.9 Ia eda sega ni tisaipeli i Momani. O keda na tisaipeli ni Turaga.\nEna veisiga taumada ni Lotu vakalesui mai, na vosa me vaka na Lotu Momani kei ira na Momani 10 e dau vakayagataki me da vakamacalataki kina—me vosa ca, vosa veivakalolomataki—kena inaki me vakalasui kina vakadua na liga ni Kalou ena kena vakalesui mai na Lotu i Jisu Karisito ena veisiga e muri oqo.11\nTaciqu kei na ganequ, e vuqa tu na ile vakavuravura e saqati kina na vakalesui mai ni yaca donu ni Lotu. Ena vuku ni vuravura vakompiuta eda bula kina oqo kei na idini ni vaqaqara ka vukei keda me da kunea na itukutuku eda gadreva ena gauna vata ga—oka kina na itukutuku baleta na Lotu ni Turaga—era kaya na dauveivakadiloi na veivakadodonutaki ena gauna oqo e sega ni vinaka. Eso tale era nanuma baleta ni da sa kilai raraba tu ni da “Momani” ka da “Lotu Momani,” sa dodonu me da solia kina noda igu.\nKevaka beka e veitalanoa ni kena vakayacani e dua na isoqosoqo vakatamata, ena yaga beka na ile eso oqori. Ia ena ka bibi oqo, eda rai Vua e Nona na Lotu oqo ka vakadinadinataka ni nona sala na Turaga e sega, ka na sega sega sara, ni nona sala na tamata. Kevaka eda na vosota ka qarava vinaka noda itavi, ena liutaki keda na Turaga ena itavi bibi oqo. Me vaka eda kila kece, ni Turaga e dau vukei ira era segata me ra cakava na Lomana, me vaka nona vukei Nifai me taya e dua na waqa me kosova kina na wasawasa.12\nEda na gadreva me da qaqarauni ka vosota vakadede ena noda sasaga me da vakadodonutaka na cala oqo. O ira na voilaitukutuku ni initaneti era na kila vinaka ena nodra sotava noda kerekere.\nEna dua na koniferedi raraba sa oti, a tukuna kina o Elder Benjamín De Hoyos e dua na ka vaqo. A kaya:\n“Ena vica na yabaki sa oti, niu a se cakacaka tiko ena valenivolavola ni veika raraba ni Lotu e Mexico, keirau a sureti [kei na dua na itokani] me keirau laki vakaitavi ena dua na mataveivosaki ena retio. [A tarogi keirau e dua vei ira na dairekita ni parokaramu], “Na cava na vuna sa rui balavu kina na yaca ni Lotu?\nKeirau a matadredredre kei noqu itokani ena vuku ni taro totoka o ya ka tekivu sara me keirau vakamacalataka ni yaca ni Lotu a sega ni digitaka na tamata. A solia mai na iVakabula. … A sauma sara mai ena veidokai o dairekita ni parokaramu, “Keimami na marautaka vakalevu me keimami cavuta vakakina.’”13\nNa ripote oya e solia e dua na ivakarau. Na noda igu kaukauwa taudua vakatamata yadua ena gadrevi me vakadodonutaki kina na cala era a curu mai ena veiyabaki.14 Era na sega beka ni via muria na vo ni vuravura na noda ivakaraitaki ena nodra kacivi keda ena yaca donu. Ia ena cala kevaka eda rarawataka nodra vakatoka na Lotu kei ira na lewena na iwase levu kei vuravura ena yaca cala kevaka eda kitaka tiko vakakina.\nE veivuke na idusidusi ni noda iwalewale vakavoui. E tukuna: “Me yaca taumada, e taleitaki na yaca taucoko ni Lotu: ‘Na Lotu i Jisu Karisito ni Yalododonu Edaidai.’ Ni gadrevi e dua na ivakaleka [ikarua] ni yaca, e gadrevi me da tukuna ‘na Lotu’ se na ‘Lotu i Jisu Karisito.’ E donu vinaka talega ka vakayaloqaqataki me da tukuna na ‘Lotu vakalesui mai i Jisu Karisito.”15\nKevaka e dua ena taroga, “O iko beka e dua na Momani?” e rawa ni o sauma, “kevaka o taroga tiko se o au e dua na lewe ni Lotu i Jisu Karisito ni Yalododonu Edaidai, io, e vakakina!”\nKevaka e dua e taroga, “O iko e dua na Yalododonu Edaidai?”16 e rawa ni o sauma, “Io, e vakakina. Au vakabauti Jisu Karisito ka lewe ni Nona Lotu vakalesui mai.”\nKemuni na taciqu kei na ganequ, au yalataka vei kemuni kevaka eda solia noda igu me da vakalesuya na yaca donu ni Nona Lotu na Turaga, o Koya e Nona na Lotu oqo ena sovaraka mai Nona mana kei na veivakalougatataki e uluda na Yalododonu Edaidai,17 me vaka eda se bera vakadua ni bau raica. Ena noda na kilaka kei na mana ni Kalou me vukea noda kauta na veivakalougatataki ni kosipeli vakalesui mai i Jisu Karisito ki na veimatanitu, veimataqali, duivosavosa, kei na tamata ka vakarautaka na vuravura me baleta na iKarua ni Nona Lako mai na Turaga.\nIo, na cava e tiko ena dua na yaca? Ni baleta na yaca ni nona Lotu na Turaga, na kena isau na “Ka Kece Sara ga!” Sa dusimaki keda o Jisu Karisito me da vakatoka na Lotu ena Yacana baleta ni Nona Lotu, vakasinaiti tu ena Nona mana.\nAu kila ni bula tiko na Kalou. Na Karisito ko Jisu. E liutaka tiko Nona Lotu nikua. Au vakadinadinataka, ena yaca i Jisu Karisito, emeni.\n“Au vakayacora oqo baleta ni a uqeta noqu vakasama na Turaga ena bibi ni yaca sa virikotora o Koya me baleta Nona Lotu, io na Lotu i Jisu Karisito ni Yalododonu Edaidai. Sa tu e matada na cakacaka meda vakaduavatataki keda mai ki na Nona lewa.” Ena veimacawa sa oti, era sa vakayacora na iliuliu ni Lotu eso kei na veitabacakacaka na ikalawa eso me vakayacori kina. Na ikuri ni itukutuku me baleta na tikina bibi oqo ena qai vakarautaki yani ena veivula ka tu mai” (Russell M. Nelson, “Na Yaca ni Lotuitukutuku vakaveiliutaki, 16 ni Okosi., 2018], mormonnewsroom.org).\nEra sa kerea talega na veika vata oqo o ira na Peresitedi ni Lotu e liu. Kena ivakaraitaki, a kaya o Peresitedi George Albert Smith: “Kakua ni vakalolovirataka na Turaga ena nomu vakatoka oqo me Lotu Momani. A sega ni vakatoka o Koya me Lotu Momani” (ena Conference Report, Epe. 1948, 160).\nRaica na “Style Guide—The Name of the Church,” mormonnewsroom.org.\nVunau kei na Veiyalayalati 115:4\n3 Nifai 27:7–8.\nRaica na Mosese 1:33.\nRaica na Vunau kei na Veiyalayalati 19:18.\nRaica na Moronai 4:3; Vunau kei na Veiyalayalati 20:37, 77.\nO Momani e dua vei iratou na a volavola vakalevu ena iVola i Momani, o iratou na kena vo o Nifai, Jekope, kei Moronai. O iratou kece eratou ivakadinadina bula ni Turaga, ka vakakina na kena dau vakavakadewa vakauqeti, na Parofita o Josefa Simici.\nNa vosa sara mada ga Vakabauta vakamomani e dua vei ira na vosa ni veivakacacani a vakayagataki (raica na History of the Church, 2:62–63, 126).\nEso tale na vosa ni veivakacacani a basika ena gauna ni Veiyalayalati Vou. Ena nona lewai na iApositolo o Paula vei Filikesa, E tukuni ni o Paula sa “liu vei ira na itokani ni kai Nasareci” (Cakacaka 24:5). Me baleta na kena vakayagataki na malanivosa “vei ira na itokani ni kai Nasareci,” a vola e dua na daukacikacivaki: “Oqo na yaca dau tukuni me ra vakalialiai kina na Vakabauta Vakarisito. Era dau vakatokai kina baleta ni o Jisu na kai Nasareci” (Albert Barnes, Notes, Explanatory and Practical, on the Acts of the Apostles , 313).\nE tautauvata kei na dua tale na itukutuku e vaqo: “Ni sa vakatokai na noda iliuliu me ‘Kai Nasareci’ (Maciu 26:71), o koya era sa kacivi ira kina nona tisaipeli na Jiu me ra ‘kai Nasareci.’ Era sega ni vakadinadinataka ni ra Lotu Vakarisito, me vaka na tisaipeli ni Mesaia” (The Pulpit Commentary: The Acts of the Apostlesed. H. D. M. Spence and Joseph S. Exell , 2:231).\nEna dua na mataqali vakasama vata, a dikeva kina o Elder Neal A. Maxwell: “Ena itukutuku makawa vakaivolanikalou, eda raica kina na levu ni sasaga me ra vakacacani na parofita me rawa ni ra lako tani—me ra vakayacani me rawa ni ra vakalolovirataki. Ia e vakalevu, ni ra dau raibaleti mai vei ira na kedra meca kei na itukutuku makawa vakavuravura. Ia o ira na Lotu Vakarisito taumada era dau vakatokai ga me ra ‘itokani ni kai Nasareci. (Cakacaka 24:5.)” (“Out of Obscurity,” Ensign, Nove. 1984, 10).\nRaica na 1 Nifai 18:1–2.\nBenjamín De Hoyos, “Kacivi me YalododonuLiaona,Me 2011, 106.\nEda sega beka ni rawa ni lewa na yaca era kacivi keda kina na tani, ia eda lewa taucoko sara tu ga vakavinaka na yaca eda vakatokai keda kina. Me da namaka rawa vakacava me ra rokova na yaca donu ni Lotu o ira na tani kevaka eda sega ni vakayacora vakakina na lewena?\nStyle Guide—The Name of the Church,” mormonnewsroom.org.\nNa vosa yalododonu (o ira sa lotu) e dau vakayagataki vakalevu ena iVola Tabu. Ena iVola nei Paula vei ira mai Efeso, kena ivakaraitaki, e vakayagataka o koya na vosa yalododonu (o ira sa lotu) vakayadua ke lailai ena veiwase kece. Na yalododonu (o ira sa lotu) e dua e vakabauti Jisu Karisito ka segata me muri Koya.\nRaica na Vunau kei na Veiyalayalati 121:33.


Na cava na Seoli? Na cava na Etesi?—Kena iBalebale ena iVolatabu | Kaya na iVolatabu\nNa Cava na iBalebale ni Seoli kei na Etesi?\nE SIVIA e 70 na tikinivolatabu e kune kina na vosa vakaIperiu na sheʼohlʹ kei na vosa vaKirisi erau balebale vata, na haiʹdes. Erau semati ruarua na vosa qo kei na mate. Ena so na iVolatabu erau vakadewataki me “ibulubulu,” “eli,” se “qara.” Ia e dredre me kune ena levu na vosa nikua na vosa e tautauvata vinaka sara na kena ibalebale kei na kedrau ibalebale na vosa e rua ya. Qori na vuna e dau vakayagataka kina na Vakadewa ni Vuravura Vou na vosa “Seoli” kei na “Etesi” ena ivakamacala e ra. Ena vakarawarawataka noda kila na ibalebale ni rua na vosa qo ke da dikeva na kedrau ivakavakayagataki ena so na tikinivolatabu.\nE kaya na Dauvunau 9:10: “Ni sega na cakacaka se na vakasama se na kilaka se na vuku ena iBulubulu [“Seoli,” ivakamacala e ra] o lako tiko kina.” E vakaraitaka qo ni o Seoli e vakaibalebaletaka ga na qara se ibulubulu yadua era bulu kina na wekada? Sega. Ni tukuna tiko na iVolatabu na nodra dui ibulubulu na tamata ena gauna oya e dau vakayagataka eso tale na vosa vakaIperiu kei na vosa vaKirisi, sega ni o sheʼohlʹ se haiʹdes. E sega tale ga ni vakayagataka na iVolatabu na “Seoli” ni vakamacalataka tiko na vanua era bulu vata kina na lewe ni dua na vuvale, se ibulubulu era bulu vakavudi kina e levu.—Vakatekivu 49:30, 31.\nNa cava gona na ibalebale ni “Seoli”? E vakaraitaka na Vosa ni Kalou ni “Seoli” kei na “Etesi” erau vakaibalebaletaka e dua na ka e vakaitamera, sega ni dua ga na ibulubulu. Kena ivakaraitaki, e kaya na Aisea 5:14 ni o Seoli “ena vakalevutaki koya . . . , ena dalaga vakalevu sara na gusuna.” E sega ni tukuni rawa na levu ni tamata era sa tu e Seoli, e vaka e “dalaga” tiko ga me tiloma eso tale. (Vosa Vakaibalebale 30:15, 16) Eda dau raica ni vakaiyalayala ga na levu ni yagonimate e rawa ni bulu ena ibulubulu ni veikoro lelevu. Ia e vakaraitaka na iVolatabu ni duidui sara o Seoli. E kaya ni ‘ibulubulu [Seoli] e sega ni mamau rawa.’ (Vosa Vakaibalebale 27:20) E sega ni sinai rawa se oso o Seoli. O Seoli gona kei Etesi erau sega ni vakaibalebaletaka e dua dina na vanua, erau vakaibalebaletaka ga na vanua vakaivakatakarakara era tu kina na iwase levu ni kawatamata era sa mate.\nEna matata tale ga vei keda na ibalebale ni “Seoli” kei na “Etesi” ke da dikeva na ka e tukuna na iVolatabu me baleta na veivakaturi. E dau vakayagataka na iVolatabu na vosa “Seoli” se “Etesi” ni dusia tiko na mate ena rawa tale kina na veivakaturi. * (Jope 14:13; Cakacaka 2:31; Vakatakila 20:13) E vakaraitaka tale ga na Vosa ni Kalou ni sega ni o ira ga na dauveiqaravi i Jiova era lako i Seoli se Etesi ena gauna era mate kina, era tiko tale ga e kea e levu era sega ni kilai Jiova. (Vakatekivu 37:35; Same 55:15) Oya na vuna e kaya kina na iVolatabu “nira na vakaturi mai na yalododonu kei ira na sega ni yalododonu.”—Cakacaka 24:15.\n^ para. 1 Ena yasana adua, ni tukuni ira na tamata era na sega ni vakaturi mai na mate, e dau vakayagataka na vosa “Qiena” sega ni o “Seoli” se o “Etesi.” (Maciu 5:30; 10:28; 23:33) E sega ni vanua dina o Qiena, e vanua vakaivakatakarakara ga me vakataki Seoli kei Etesi.\niMeli iMeli Na Cava na iBalebale ni Seoli kei na Etesi?


NA LAKO YANI 33 FOV - A sa kaya vei Mosese ko Jiova, Mo - Bible Search\nNA LAKO YANI 32 NA LAKO YANI 34\nNA LAKO YANI 33\nSa bese ni lako vata kei ira na tamata ko Jiova, 1-3. Era sa tagi ka rere kina na tamata, 4-6. Sa kauta na Vale ni veitavaki ki nai bili ko Mosese, a sa rairai kina vei Mosese ko Jiova, ka veivosaki kaya, 7-16. Sa masuti Jiova ko Mosese me vakaraitaka vua na nonai serau, a sa vakaraitaka ko Jiova na nona vinaka, 17-23.\n1A sa kaya vei Mosese ko Jiova, Mo ia, mo toki tani eke, ko iko kei ira na tamata ko a kauta cake mai na vanua ko Ijipita, ki na vanua ka'u a bubului kina vei Eparaama, vei Aisake, kei Jekope, ni'u a kaya, Ka'u na solia vei ira na nomu kawa: 2ia ka'u na tala e dua na agilose me liutaki iko; ia ka'u na vakasevi ira tani na kai Kenani, kei ira na Amoraiti, kei ira na Itaiti, kei ira na Perisaiti, kei ira na Aivaiti, kei ira na Jepusaiti: 3io, mo lako ki na vanua sa dave kina na wai-ni-sucu kei na oni: ni'u na sega ni lako cake e na kemudou maliwa; ni dou sa tamata domoqa: de'u vakarusai kemudou e na gaunisala.\n4Ia ni ra sa rogoca na tamata nai rogorogo ca oqo, era sa tagi; a sa sega na tamata sa vakaiukuukutaki koya e nonai ukuuku. 5Ni sa kaya eliu vei Mosese ko Jiova, Mo kaya vei ira na Isireli, Dou sa tamata domoqa: kevaka ka'u na lako vakalekaleka ga ki na kemudou maliwa, ka'u na vakarusai kemudou: o koya oqo, mo dou luvata tani mada vei kemudou na nomudou i ukuuku; me'u kila kina na ka me'u kitaka vei kemudou. 6A ra sa luvata tani na nodra i ukuuku na Isireli, ni ra sa lako mai na ulu-ni-vanua ko Orepi.\n7A sa kauta na Vale tabu ko Mosese, ka la'ki birika mai nai bili ni tikotiko, me veiyawaki kei nai tikotiko, ka sa vakayacana, Na Vale tabu ni Veitavaki. Ia ko ira kecega era sa via qaravi Jiova era sa lako ki nai bili ki na vale ni veitavaki, mai nai bili ni koro. 8Ia ni sa lako yani ki na Vale tabu ni Veitavaki ko Mosese, era sa qai tu cake na tamata kecega, ka tu yadua e na katuba ni nona vale laca, ka rai yani vei Mosese, ka me curu mada ko koya ki na Vale tabu.\n9A sa yaco, ni sa curuma na Vale tabu ko Mosese, sa qai lako sobu na duru o, ka tu mai na katuba ni Vale tabu, a rau sa veivosaki kei Mosese ko Jiova. 10A ra sa raica na duru o na tamata kecega ni sa tu mai na katuba ni Vale tabu: a ra sa tu cake na tamata kecega ka lotu, na tamata yadua e na katuba ni nona vale laca. 11A sa vosa vei Mosese ko Jiova ni rau veirai mata, me vaka na nodrau veivosaki na tamata kei na wekana. A sa lesu ko koya ki nai tikotiko: ia na nona dauveivuke ko Josua, na luve i Nuni, a cauravou, sa sega ni lako tani mai na Vale tabu.\n12A sa kaya vei Jiova ko Mosese, Raica, kemuni sa kaya vei au, Mo kauti ira cake na tamata oqo: ia kemuni sa sega ni vakatakila vei au se ko cei kemuni na talai keirau vata: ia kemuni a kaya ga, Au sa kila na yacamu, ia ka'u sa lomani iko talega. 13Au sa qai masuti kemuni mada, kevaka kemuni sa lomani au, mo ni vakatakila mai vei au na nomuni valavala, me'u kilai kemuni, mo ni lomani au kina: mo ni nanuma talega ni ra sa nomuni tamata na matanitu oqo. 14A sa kaya ko koya, Au na lako dina vata kei iko, ka'u na vakacegui iko. 15A sa kaya vua ko koya, Kevaka ko ni sa sega ni lako, mo ni kakua ni kauti keimami cake tani eke: 16ia ka cava na ka ena kilai kina eke ni kemuni sa lomani au kei ira na nomuni tamata? e sega li ni ka ga oqo, ni kemuni sa lako kei keimami? keimami na tawase tani kina, koi au kei ira na nomuni tamata, vei ira na tamata kecega sa tiko e dela i vuravura.\n17A sa kaya vei Mosese ko Jiova, Au na cakava talega na ka oqo ko sa vosa kina: ni'u sa lomani iko, ka'u sa kila talega na yacamu. 18A sa kaya ko koya, Au masuti kemuni, mo ni vakaraitaka vei au na nomuni serau. 19A sa kaya ko koya, Au na cakava me lako e matamu na noqu vinaka kecega, ia ka'u na kacivaka na yaca i Jiova e matamu; ia ka'u na lomasoli vei ira ka'u via lomasoli kina, ka yalololoma vei ira ka'u via yalololoma kina. 20A sa kaya, E dredre mo raica na mataqu: ni sa sega na tamata me raici au, ka bula. 21Sa kaya talega ko Jiova, Raica, sa dua na tikina sa voleka vei au, ia ko na tu e na dela ni uluvatu: 22ia ena yaco, ni sa lako voli na noqu serau, ka'u na qai kauti iko ki na gusu ni uluvatu, ka tabonaki iko e ligaqu ni'u sa lako voli yani kina: 23ia ka'u na qai kauta tani na ligaqu, ko na raica kina na dakuqu: ia na mataqu ena sega ni raici.


The Fiji Times Online | Nai Lalakai Online | Domo ni Parofisai mai na Lotu i Kavitu ni Lesu Vakarua Mai\nDomo ni Parofisai mai na Lotu i Kavitu ni Lesu Vakarua Mai VILIAME RAVAI | Monday, December 4, 2017\nESA koto oqo e ra nai kuri ni itukutuku ni Domo ni Parofisai mai na Lotu ni Kavitu ni Lesu Vakarua Mai, ni wiliwili sara yani.\n13. Ni sa oti na Nona veibuli na Kalou, a cava e vakayacora e na mua ni macawa?\n?A sa buli oti na lomalagi kei vuravura, kei na lewena kecega. Ia, e na kena i kavitu ni siga sa vakaotia na Kalou na nona cakacaka sa kitaka ko Koya; a sa vakacegu ko Koya ena i kavitu ni siga mai na nona cakacaka kecega sa kitaka ko Koya.\nA sa vakalougatataka na kena i kavitu ni siga na Kalou ka vakatabuya; ni sa vakacegu kina mai na Nona cakacaka kecega sa bulia na Kalou ka kitaka.? Vakatekivu 2:1-3.\nNi sa oti na cakacaka ni veibuli sa ?vakacegu na Kalou e na kena i kavitu ni siga, a sa vakalougatataka, ka vakatabuya.?\nEra laga sere na agilosi kei ira na lewe ni veivuravura tale eso. Era marautaka na lagilagi, kei na kena totoka ni Nona veibuli na Kalou.\nNa noda i tavi vua na Dauveibuli\n14. Me vakaevei na noda i tovo ni vakanananu Vua na Kalou na Dauveibuli? A cava me da vakananuma kina vakaoqo?\n?Mo nanumi Koya ka buli iko, ni ko sa cauravou tiko.? Dauvunau 12:1.\nE vakaraitaka eke me da dau nanumi Koya ka buli keda e na gauna ni noda se bulabula.\nOqo sara ga na kena gauna mo ni vakatekivutaka kina na nomuni vakabauti Koya.\nKevaka ko ni sa na vakayacora oqo e na taqomaka na vo ni gauna taucoko ni nomuni bula ko Koya.\nEso era dau waraka saraga na gauna ni ra sa tauvimate kina, se mate e dua na wekadra me ra qai kerekere kina vua na Kalou.\nEso era waraka sara na gauna me ra qase kina.\nNa noda Kalou e gadreva saraga e na gauna oqo me da vakabauti Koya, ka me liutaki keda ko Koya.\n15. E na rawarawa beka me da kila na gagadre ni Kalou ena vukuda?\n?Ni ko sa kila na i Vola Tabu ni ko a gone, oqori sa vakavukui iko rawa mo bula, ni ko sa vakabauti Karisito Jisu.? 2 Timoci 3:15.\nE na rawarawa sara talega ni dua na gone lailai me kila na i Vola Tabu. Kevaka ko ni vulica vakavinaka, e na rawa mo ni raica kina na ka e gadreva na Kalou ena nomuni bula.\n16. A cava e vinakata na Kalou me da vakayacora?\n?Tou rogoca nai tinitini ni ka kecega oqo: Mo rerevaka na Kalou, ka muria na nona vunau; ni sa i koya ga oqo nai tavi taucoko ni tamata.? Dauvunau 12:13.\nNa Kalou e buli keda, ka lomani keda. E dodonu talega me da lomani Koya, talairawarawa vua, ka vakabauti Koya.\nE kila ko Koya na veika e se tu mai liu, kei na ka e na vinaka vei keda.\nE na tuberi kemuni me vaka na tama ka tubera na luvena, ka na vakaraitaka ko koya na veika e vinaka moni vakayacora. Oqo sara ga na kena gauna mo ni kerei Koya e na Nona veivuke ko ni gadreva.\nE na vukei kemuni mo ni muri Koya ka talairawarawa vua. Sa waraki kemuni tiko mo ni kerekere yani vua ena masu.


Ke Tavaki Iko e Katuba e Dua na Gone\nKe dua na gone e dolava mai na katuba, e dodonu meda tarogi nona itubutubu. Qo e ivakaraitaki ni noda doka nodra veiliutaki. (Vvb 6:20) Meda kua ni curu ke sureti keda e loma o gone. Ke rau yali na itubutubu, eda rawa ni qai lesu tale ena dua na gauna.\nKe sa via itabagone toka, e se veiganiti ga meda tarogi rau na itubutubu. Ke rau yali, de vinaka meda taroga ke vakatara nona itubutubu me digia na ka e via wilika. Ke rau dau vakadonuya, eda rawa ni solia na ivola, de dua eda rawa ni vakaraitaka vua na jw.org.\nKe da sikova lesu e dua na itabagone tataleitaki, e bibi meda sotavi rau nona itubutubu. Qori eda na vakamacalataka kina na inaki ni noda gole yani da qai vakaraitaka na kena nuitaki na ivakasala vakaivolatabu e baleti ira na vuvale. (Sm 119:86, 138) E ivakadinadina vinaka na noda dokai ira na itubutubu kei na noda nanumi ira, eda rawa tale ga ni wasea kina na itukutuku vinaka vei ratou vakavuvale ena so tale na gauna.—1Pi 2:12.\niMeli iMeli Ke Tavaki Iko e Katuba e Dua na Gone


The Fiji Times Online | Nai Lalakai Online | Na sereki ni dina me baleti keda\nNa sereki ni dina me baleti keda VILIAME RAVAI | Monday, October 10, 2016\nNa nona bulubulu o Udreudre na turaga ni Ra ka levu duadua na tamata e kania e na nona gauna. Veitaba: VILIAME RAVAI\nUpdate: 10:26AM ESA koto oqo era nai kuri ni i tukutuku nei Eliki Vosabeci na turaga ni Drekena mai Rewa, ni wiliwili sara yani.\nNi sa bula vinaka tale mai! Sa mai cegai vakalailai eso na ka mai na i vola vivigi.\nSa vuqa sara na vei volavolai e caka tiko ka sa sagai sara tiko vakaukauwa me da semati vata kei ira na Isireli, ia na kena vakamuri vakamalua na italanoa, eda raica talega ni dua na koro makawa e kune ena Ceva kei Amerika (South America) ka se ra saga tale tikoga qo me kilai se mataqali tamata vakacava era a tara.\nIa, ena macawa sa oti a segai ni tabaki mai kina eso na itaba au a vakauta yani me baleta na veika e a yaco ena loma ni wasawasa ena ceva i ra kei Vatulele.\nNa kedratou italanoa edua na veiluveni ka ratou a vakaitavi ena veitau waqa mai Okaladi ki Toga, ka qai sotavi ratou e loma ni wasawasa na cagilaba ka veivueti kina na waqa na Tui Cakau kei na Sun Te Maru, me vaka na italanoa ni macawa sa oti.\nIa, e a qai vakalutudromu taki na nodratou waqa me donuya na vanua e tiko kina edua na vale ni lotu makawa ka sa dromu tu e wasawasa.\nIa, oya ena vanua levu ko Lemuria ka sa dromu tu ena gauna oqo.\nEna itukutuku e a vakaraitaki vei au ena gauna au a volavola tiko kina ena ivolasiga ena 1993 ki 1995, a vakaraitaki kina ni isema ni noda vanua e dromu no e wai, na tavuki ni vuravura ena qai vude tale mai.\nIa, ena pepa talega ni Nai Lalakai ni macawa sa oti e a taba kina eso na itukutuku veivakurabutaki.\nOya ena kena basika na wai mai Natadradave ka sa yaco tiko kina na bula, ka ra sa sisiva vakayauyau na lewe ni vanua.\nIa, na veika oya me da kua ni kurabui kina, ni na yaco tiko ena kena gauna dodonu sa lewai me yaco kina, ka na tiko talega na gauna ena oti yani kina.\nSa dau vakavuqa na noda bulia eso na italanoa me dau saqata na veika vinaka edau basika, ka dua na italanoa e mai talanoa-taki ena neirau vale sa vakacacani tale kina na veika vinaka sa yaco tiko mai kea.\nSa maumau kina na noda lotu ka sa vakatakilai talega kina na noda segai ni kila na cava eda cakava tiko se na cava e tiko ena ivola eda roqo tiko.\nEdua na italanoa e tiko ena ivolatabu ka tukuni tiko kina na nodratou kurabui na tisaipeli ni ra sa rawata talega na veivakabulai eso era segai ni cavuti Jisu, eratou qai kurabui ni gauna e tukuni kina vei Jisu a qai tukuna lesu mai vei ratou ni o ira era sa vakayacora rawa na veika oya ��eda sa tovata��.\nKoya gona turaga na marama ni sa rawa kina na bula me da vakavinavinaka taka.\nIa na veika e yaco tiko ena gauna oqo sa ivakaraitaki ni kena sa yavala tiko na vu ni vatu ena boto ni vuravura, (Continental Plate) ka ra tabea cake tiko na veivanua e vuravura.\nNi gauna era veisivi kina se me yavala edau basika na uneune ka vakavuqa na kena dau qai kasere mai nai ubi ni veitobu wai ka ra kauta cake mai na (mineral) ka dau veivakabulai.\nEna so na vanua ena drodro tani mai kina na kasi gaga ka dau vakacacana ka vakamatea na ika e baravi se ena vei uciwai.\nIa na vude tale tiko mai vakamalua ni noda vanua sa tekivu vakilai tale tiko mai ena gauna oqo, ena kedrau maliwa ko Lautoka kei Waya, sa tekivu rarama cake tiko mai vakamalua na veicakau ni sa tubu cake tiko mai.\nSa tubu na kau ka sa tara rawa sara na vale e Savala, na vanua e dau dua toka ga na yanuyanu lailai.\nIa, edai qai raica ni tukuni ni sa tekivu dromu eso na vanua, oqo e baleta ni sa cere edua na tutuni vatu se �Continental Plate�, ena lutu vakamalua na muana ka dua.\nOya na vuna era dromu tiko kina vakamalua eso na vanua era toka ena mua ni vatu ka dua.\nNa i Vola Vivigi\nMe kuri na italanoa ni kana Apolo...a sa vakarautaki vakavinaka na veika taucoko ni bera ni qai yaco na veibuli okoya ka talanoa taki tiko.\nNa veika taucoko mai loma ni wasawasa me cabe ki vanua, era sa vakarautaki talega ma vuravura vakayalo ka ra tawana o ira me ra na qarava na vakarautaki ni draki, o ira me ra vakau itukutuku ena kedrau maliwa na bula vakatamata kei na vuvale va-kalou.\nNa vei itavi yadua ni kena qaravi na i tikotiko vakaturaga sa vakasoburi mai vuravura.\nO ira oqo era a buli ena lewa va-kalou ka kavida na vatu ni veibuli ka ra basika kina o ira oqo ka soli talega vei ira na kaukauwa me ra tokara na yago vakatamata ena veigauna eso ena gadrevi vaka-kina ena nodra vakayacora tiko na nodrai tavi, sai ira oqo ka ra vakatokai tiko me ra Kalou Vu ni tamata, sa ra qai buli tarava na mata bose ni yalo savasava.\nEra vakatulewa ena veika e vakauti cake enai tikotiko tabu, era veiqaravi ena kedra maliwa na yavusa Agilosi kei nai tikotiko vakaturaga, ka soli talega vei ira na kaukauwa me ra curu botea na veilati e vuqa.\nSa tuvai talega o ira na qarava na veika vakalivaliva ena kena qarauni me kua ni vakacacani na vuravura.\nA sa buli tiko na veika oqo ena tolu nai wasewase....na veika vakayalo, veika e rairai kei na veika va-kalou.\nSa qai yaco na bose vata ka kacivi na veitaba ni veiqaravi taucoko sara ka ra soqoni yani ki na tikotiko vakaturaga.\nSa qai lewai talega me vakarautaki na vanua ni nodra veiqaravi, ka me qaravi kina nai wase ni bula ruarua.\nSa vakatokai me ko Buli Vakarua (Bulu Vakarua)....ka sa wasei tu vakaiwasewase me ra tawana na Kalou Vu ni tamata, na vanua ni yalo ni mate ka vakakina ko ira era veiqaravi ena vukudra.\nSa lewai talega ena bose oqo me sa wasewase nai tavi me baleti ira na tamata era na qai buli, ka sa digitaki kina e vitu na Agilosi me ratou yadrava nai tavi eratou sa dui digitaki kina.\nSa lewai talega me buli na yavusa marama ka me ra na qai dui tauri nodrai tokani kina na veituraga era na qai buli e muri.\nSa taucoko tikoga kina nai dewadewa mai ni vuvale va-kalou ka ni ratou a segai ni ka buli, ka ni ratou a dewa sobu ga mai ena ka buli sa vakarautaki me nodratou i dewadewa sobu mai, oya ko Naikanivatu.\nSa tolu kina nai wasewase taumada, oya na va-kalou me sa vakayalo, ka tarava me sa qai vakatamata-taki e muri ni ra sa qai taura na yavusa marama me ra vakaitokani kina.\nE keri sa qai tau kina na vosa; ni sa yaco me tautauvata kei iratou na tamata, oya ni sa rawata talega me veibuli.\nSa qai cudruvi na qele ka kau laivi mai kina na vosa ni veivakalougata-taki taumada, de na yaco na gauna me na dodoka na ligana na tamata ka bulia edua tale na tamata mai na qele.\nIa, me sa na lesu ga kina ka me vakaiyalayala ga na bula ena yago vakatamata.\nEra sa qai veitosoyaki na veituraga ki na veivanua ka ra la�ki muria talega na veika era a raica ni a caka.\nA sa cinavi ka vakararama-taki na veika oqo ena mana ni vosa va-kalou ka sobu mai kina ko Rokomarama me vakasucumi vou tale na vuravura sa vakacokotaki ena rarama ni mana va-kalou.


Cava e Kaya na iVolatabu me Baleta na Lomaocaoca?\nYadra! | Nb. 2 2016\nWILIKA ENA VOSA Afrikaans Albanian Amharic Arabic Armenian Azerbaijani Azerbaijani (Cyrillic) Bengali Bislama Bulgarian Catalan Cebuano Chichewa Chinese (Shanghainese) Chinese (Sichuanese) Chinese (Yunnanese) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Danish Dutch Efik English Estonian Ewe Finnish French Georgian German Greek Gujarati Hebrew Hiligaynon Hindi Hungarian Icelandic Igbo Iloko Indonesian Italian Japanese Kannada Kazakh Kikaonde Kikuyu Kinyarwanda Kirghiz Kirundi Korean Lingala Lithuanian Luganda Luvale Macedonian Malagasy Malayalam Maltese Marathi Myanmar Nepali Norwegian Oromo Pangasinan Polish Portuguese (Brazil) Punjabi Quechua (Ayacucho) Quechua (Cuzco) Romanian Russian Samoan Sepedi Serbian (Cyrillic) Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Swahili Swahili (Congo) Swedish Tagalog Tahitian Tamil Tatar Telugu Tetun Dili Thai Tigrinya Tok Pisin Tsonga Turkish Twi Ukrainian Urdu Vietnamese Xhosa Yoruba Zulu vakaViti\nNA RAI NI IVOLATABU\nE rua na ka e rawa ni yaco nida lomaocaoca. E rawa ni yaga se veivakaleqai. Na iVolatabu ena vukei keda meda kila ruarua qori.\nE ivakarau ga ni bula na lomaocaoca?\nKA E YACO TU\nNa lomaocaoca e okati kina na taqaya, rere, se lomaleqa. Nida bula tu ena vuravura veilecayaki, eda na vakila kece na lomaocaoca.\nKA E KAYA NA IVOLATABU\nE vola o Tui Tevita: “Ena vakacava na dede ni noqu nuiqawaqawa, ni rarawa voli na lomaqu e veisiga?” (Same 13:2) E vosota vakacava o Tevita? A talaucaka na lomana vua na Kalou ena masu, e nuitaka vakaoti na loloma dei ni Kalou. (Same 13:5; 62:8) E sureti keda na Kalou meda talaucaka vua noda lomaocaoca kece. E kaya na 1 Pita 5:7: “Biuta vua na nomuni lomaocaoca kece, ni kauaitaki kemuni o koya.”\nNida cakava na ka vei ira eda lomana, ena rawa ni vakaseavutaka na noda lomaocaocataki ira\nIa eda rawa ni cakava na ka meda lewa vakamatau kina noda lomaocaoca. Kena ivakaraitaki ni “lomaleqataka na ivavakoso kece” na dauvola iVolatabu o Paula, a cakacaka vakaukaua me veivakacegui, me veivakayaloqaqataki tale ga vei ira e dau kauaitaka. (2 Korinica 11:28) Ena ituvaki qo, e laurai ni yaga nona lomaocaoca baleta ni uqeti koya me veivuke vakalevu. Eda rawa tale ga ni va qori. Ia na noda sega ni veikauaitaki ena rawa ni dusia nida sega ni dauloloma.—Vosa Vakaibalebale 17:17.\n“Ni oni sega ni kauaitaka ga na ka e baleti kemuni, ni kauaitaka tale ga na ka e baleti ira tale eso.”—Filipai 2:4.\nNa cava o rawa ni cakava ke o lomaocaoca vakasivia?\nDe dua era lomaocaocataka tu eso na nodra cala makawa, nodra veisiga nimataka, se na veika vakailavo. *\nVakasamataki ni cala makawa: Ni bera nira mai lotu vaKarisito eso ena imatai ni senitiuri, era dau mateni tu, daukovekove, veiyacovi tawadodonu, ra dau butako tale ga. (1 Korinica 6:9-11) Ia era sega ni vakasamataka tiko ga qori, era veisau ra qai nuitaka na nona yalololoma levu na Kalou, ni dau yalorawarawa me cakava vaka kina. E kaya na Same 130:4: “E tu ga vei kemuni [Kalou] na veivosoti dina, me rawa ni oni qoroi tu ga.”\nLeqataki ni veisiga nimataka: “Kua vakadua ni lomaocaocataka na siga nimataka,” e kaya o Jisu Karisito, “ni siga nimataka e tu vata kei na kena lomaocaoca.” (Maciu 6:25, 34) Cava e vakaibalebaletaka? Kauaitaka mada ga na leqa ni dua na siga. Kua ni vakuria na lomaocaoca ni dua na siga ena nomu lai leqataka tiko na siga nimataka. Qori o na sega ni vakasama vinaka kina, vakavuna nomu vakatulewa vakariri. Nanuma tale tiko ga ni levu na ka eda dau lomaocaocataka era na rairai sega ni yaco.\nLeqataki ni ilavo: A masulaka e dua na turaga vuku: “Moni kua ni soli au meu dravudravua se vutuniyau.” (Vosa Vakaibalebale 30:8) E qara ga na lomavakacegu—na ivakarau ni bula e vakadonuya na Kalou. E tukuna na Iperiu 13:5: “Me kua ni laurai ena nomuni bula ni oni lomana na ilavo, ni lomavakacegu ga ena ka e sa tiko vei kemuni. Ni a kaya: ‘Au na sega sara ni laivi iko, au na sega tale ga ni biuti iko.’” E rawa ni oti yani na ilavo, ia na Kalou ena sega ni biuti ira era nuitaki koya, era bula rawarawa tale ga.\n“Au sega ni raica e dua na yalododonu me biu wale tu, se ra vaqara madrai na luvena.”—Same 37:25.\nE rawa ni oti vakadua na lomaocaoca?\nKA ERA TUKUNA ESO\nE tukuna na dauvolaitukutuku o Harriet Green ena dua na ulutaga ni niusiveva The Guardian ena 2008: “Eda bula tu qo ena gauna e sa qai lomaocaocataki ga kina e levu na ka.” E vola ena 2014 o Patrick O’Connor ena Wall Street Journal, “E laurai nira sa lomaocaoca tiko vakalevu na kai Merika.”\n“Na nuiqawaqawa ni loma ni tamata e lomabibi kina, ia na vosa vinaka ena vakamarautaka.” (Vosa Vakaibalebale 12:25) E rawa ni kune sara ga na “vosa vinaka” ena itukutuku vinaka ni Matanitu ni Kalou. (Maciu 24:14) E tauyavutaka na Kalou na Matanitu qori, ena vakarau vakaotia na lomaocaoca ni kauta laivi na ka sara ga e vakavuna tiko, okati kina na tauvimate kei na mate! Qori eda sega ni cakava rawa na tamata. ‘Na Kalou ena qusia tani tale ga na wainimata kece mai na matada, sa na sega tale na mate, na lolosi, na tagiyaso, kei na mosi.’—Vakatakila 21:4.\n“Me vakasinaiti kemuni mada ga na Kalou o koya na vu ni noda inuinui, ena marau kece kei na vakacegu ena vuku ni nomuni vakabauti koya.”—Roma 15:13.\n^ para. 10 E vinaka mera lai raici vuniwai o ira era tauvimate ena vuku ni lomaocaoca sivia. E sega ni dau vakatututaka na Yadra! na veiqaravi vakavuniwai ena ganita e dua.\nYago & Vakasama Vakacegu & Marau\nEna Yaga Vakacava na iVolatabu Nira Lomaocaoca na Tagane?\nE vakilai vakalevu na lomaocaoca ena gauna dredre qo. Ia ena rawa ni vukei iko na iVolatabu.\nO Nuitaka na Kalou?\nRaica mada na yaga ni nomu kilai koya na Kalou me vaka e dua na nomu itokani.\niVakamacala ni Filipai 4:6, 7—“Moni Kua ni Lomaocaocataka e Dua na Ka”\nNa ivakarau ni masu cava ena vukei keda meda kua ni lomaleqa qai vakila na vakacegu?\nLomaocaoca e Veivanua!\nE vakaraitaki ena dua na vakadidike ni rawa ni matedole sara ga e dua ke lomaocaoca mada ga vakalailai. O na vosota vakacava?\niMeli iMeli Lomaocaoca\nKa e Kaya na iVolatabu me Baleta na Lomaocaoca\nULUTAGA LEVU E Dua ga na iVola Vinaka na iVolatabu?\nIVAKASALA INA VUVALE Vukei Luvemu me Kila na Veiveisau ni Yagona\nVAKATAROGI Vakamacalataka Nona Vakabauta e Dua e Dau Dikeva Nodra Kunekunetaki na Gone\nNA RAI NI IVOLATABU Lomaocaoca\nDua na Mataqali Koki na Macaw\nVEIYASA I VURAVURA Dikevi na Veimaliwai\nAu Rarawataka Sara ga Noqu iVakarau ni Bula\nText Sala me download kina na ka e tabaki YADRA! E Dua ga na iVola Vinaka na iVolatabu?\niMeli iMeli YADRA! E Dua ga na iVola Vinaka na iVolatabu?\nE Dua ga na iVola Vinaka na iVolatabu?\nYADRA! E Dua ga na iVola Vinaka na iVolatabu?


Joeli, chapter 3 of the Fijian Bible - with audio narration\nNa Kalou Sa Vakatauca Na Lewa Ki Na Veimatanitu "Ka raica, ena kena siga kei na kena gauna, ni'u na vakasuka tale mai ki Jerusalemi kei Juta, o ira na nona era a kau vakabobula,\n2 Au na vakasoqoni ira na veimatanitu ka kauti ira sobu kina buca i Jiosafati, me na dua na veilewai me baleti ira ena vukudra na noqu tamata kei ira noqu i votavota na Isireli; ka ra dui veiseyaki tu ena veiyasai vuravura; era sa dui veiwaseyaka talega na noqu vanua.\n3 Era vakawiri madigi vei ira noqu tamata, era solia na gone tagane mei sau ni yalewa dautagane, ka solia na goneyalewa me volitaki me rawa na i sau ni gunu waini.\n4 "Ena cava mo dou na cakava mai vei au, oi kemudou mai Taia kei Saitoni, kei na yasayasa vaka Filisitia? Dou na via sauma lesu vei au? Ia kevaka dou via sauma lesu vei au, au na moi vakatotolo me'u sauma lesu yani, ka taura na nomudou dui qavokavoka;\n5 Ni dou sa taura na noqu siliva kei na noqu koula, ka dou kauta kina nomudou bure Kalou, na i yau talei ni noqu vale.\n6 O ira talega na kai Juta kei ira na kai Jerusalemi dou a volitaki ira ki vei ira na kai Kirisi, dou qai tosoya laivi na yalayala ni nodra vanua.\n7 "Raica, au na kauti ira tani mai vei ira dou a volitaki ira kina, ka sauma lesu tale vei kemudou ena nomudou qavokavoka na nomudou via vala lesu tiko mai.\n8 Au na volitaki ira nomudou gone tagane kei na nomudou gone yalewa ena ligadra na Juta. Era na qai volitaki ira vei ira na kai Sapina, e dua na vanua vakayawa, ni sa tukuna o Jiova."\n9 Dou kacivaka yani kina veimatanitu; "dou vakarau ena i valu! Dou yadra mai na tamata qaqa, mera toso voleka mai na tamata i valu, me ra toso mai.\n10 Dou vakayagataka nomudou yame ni siviyara me i seleiwau kei na nomudou i sele balavu ni sasamaki me nomudou moto; me tukuna o koya sa daudadatuvu rawarawa,'oi au na qaqa'".\n11 Dou soqoni vata ka lako mai, na veimatanitu, ka soqoni vata mai. Me lako sobu na tamata qaqa kece, i Jiova.\n12 "Me ra yadra na veimatanitu, ka lako mai ena buca i Jiosafati, mai kea au na ia na veilewai vei ira na veimatanitu vakavolivolita.\n13 Mo taura nai sele ni tatamusuki, ni sa matua na vuata. Lako mai, mo lako sobu; ni sa sinai na tani ni waini, ka sa vuabale maiâ€” ni sa levu sara na nodra caka ca."\n14 Lewe vuqa, lewe vuqa ena buca ni vakatulewa! Ni sa voleka sara na siga i Jiova ena buca ni vakatulewa.\n15 Na matanisiga kei na vula ena vakabutobutotaki, na kalokalo ena kau tani na kena i serau.\n16 O Jiova ena rogo vaka na kurukuru mai Saioni, ka na kaci vakadomoilevu mai Jerusalemi; ena yavavala o lomalagi kei na vuravura; ia o Jiova ena i vakaruru vei ira na nona tamata, ena vuni kaukauwa vei ira na gone i Isireli.\n17 "Mo dou kila ni sai Au o Jiova na nomudou Kalou, ka tiko e Saioni ena noqu ulunivanua tabu. o Jerusalemi me savasava, ena sega ni dua na kai tani me na mai liutaki ira tale."\n18 Ena yaco ena siga dina o ya, na veiulunivanua era na drodro mai kina na waini vou, na veidelana ena vakadrodroya sobu na sucu; na veimataniwai e Juta ena vuabale ena wai ena dua na wai tovure ena vure mai ena vale i Jiova, me drodro mai ka mai vakasuasuataka na buca o Akacia.\n19 "O Ijipita ena i kanakana ni manumanu, o Itomi ena vanua lala dravuisiga, ni ra vakayaco tovo kaukauwa vei ira noqu tamata na Juta, ni ra vakadavea na dra sega cala ena nodra vanua.\n20 Ia o Juta ena tudei tu ga ka sega ni mudu, o Jerusalemi talega, mai na dua na taba tamata, kina dua tale, kina dua tale.\n21 Au na sega ni na cudruvi ira ena cala ni nodra vakadave dra, au na sega ni na lewai ira; "ni sa tiko e Saioni o Jiova."


WILIKA ENA VOSA Afrikaans American Sign Language Armenian Azerbaijani Chichewa Chinese Cantonese (Traditional) Chinese Mandarin (Simplified) Chinese Mandarin (Traditional) Croatian Czech Danish Dutch English Finnish French Georgian German Greek Hebrew Hungarian Iban Indonesian Italian Japanese Kinyarwanda Kirghiz Korean Lithuanian Malagasy Myanmar Norwegian Polish Polish Sign Language Portuguese (Brazil) Portuguese (Portugal) Romanian Russian Serbian (Cyrillic) Serbian (Roman) Slovak Slovenian Spanish Swedish Tagalog Turkish Ukrainian Vietnamese Yoruba vakaViti\nEra vakarautaka na tacida e voleka ni 400 qiqi me vakayagataki ena cakacaka vakavunau lavotaki qori.\n6 NOVEBA, 2018\nEra vakaitavi na tacida ena dua na cakacaka vakavunau lavotaki mai na ika6 ni Okotova ina ika18, 2018, donuya nodra qito na itabagone na 2018 Summer Youth Olympic Games, a vakayacori mai Buenos Aires, e Argentina.\nEra gole yani ena qiqi na dau qito mai Saint Kitts kei Nevis. E vica vata na drau na ivola e soli kina.\nEra vakaitavi ena qito qori e sivia na 4,000 na dauqito mai na 206 na vanua. Qo na qito levu duadua era dau vakaitavi kina na itabagone mai na yabaki 15 ina 18. Mera rawa gona ni rogoca na dauqito ena veivanua qori na itukutuku vakaivolatabu, era vakaitavi ena vunau lavotaki qo e sivia na 6,400 na iVakadinadina i Jiova. Era tuvanaka me 390 na qiqi me vakaraitaki kina noda ivola ena rauta ni 100 na dui vanua.\nNa qito qori e vakatabakidua sara ga vei ira na itabagone, era vakarautaka kina na tacida na rua na ivola, Questions Young People Ask—Answers That Work vaka kina na brochure, iSau ni 10 na Taro Era Taroga na iTabagone. Levu na vosa e soli kina na ivola vakaivolatabu okati kina na vosa vakaArame, vakaJaina, vakaValagi, vakaVaranise, vakaJamani, vaKorea, vakaPotukali, vakaRusia, vakaSipeni kei na vosa vagalu ni Argentina. E rauta ni 800 na ivola e soli e veisiga.\nEra marau na tacida era vakaitavi kina mera tukuna na itukutuku nuitaki vakaivolatabu vei ira na gone kei ira na qase.—Same 110:3.


1 Ka sa yaco ni rau sa bose ko Amoni kei Limiai na tui vata kei ira na tamata ena ka me ra kitaka me ra sereki kina mai na nodra vakabobulataki; erau sa kacivi ira na tamata me ra soqoni vata kece mai; ia erau sa vakayacora oqo me rogoci na domodra na tamata ena ka oqo.\n2 Ka sa yaco ni ra sa sega ni kila na sala me ra sereki kina mai na veivakabobulataki, sa vo ga me ra sa kauti ira ga yani na yalewa kei na gone, na nodra qele ni manumanu lalai kei na qele ni manumanu lelevu kei na nodra vale laca ka cavutu ki na lekutu; ni ra sa rui lewelevu na Leimanaiti ka sega ni rawa kina vei ira na tamata i Limiai me veiqati kei ira kevaka era nanuma me ra sereki ira mai na nodra tiko vakabobula ena iseleiwau.\n3 Ka sa yaco ni sa lako ko Kitioni vua na tui ka kaya: Oqo oi kemuni na tui, ko ni a sa muria vakavuqa na noqu vosa ni da a veiqati tiko kei ira na wekada na Leimanaiti.\n4 Ia oqo oi kemuni na tui, kevaka ko ni sa kila na kequ yaga, se mo ni na vakarorogo vakalailai ki na noqu ivakasala, ia me bau yaga vei kemuni, io au gadreva mo ni vakarorogo ki na noqu vosa ena gauna oqo, ia au na nomuni dauniveiqaravi ka vueti ira na tamata oqo mai na veivakabobulataki.\n5 A sa vakatara na tui me vosa. Sa qai kaya vua ko Kitioni:\n6 Raica na icurucuru, ki na lalaga mai muri, ena taudaku ni koro. Ko ira na Leimanaiti, se na nodra yadra na Leimanaiti, era dau mateni ena bogi; me tou tukuna yani vei ira na tamata me ra soqona vata na nodra qele ni manumanu lalai kei na qele ni manumanu lelevu, ka kauti ira ki na lekutu ena bogi.\n7 Ia au na lako me vaka na nomuni vakaro me’u kauta na iotioti ni noda ivakacavacava ni waini vei ira na Leimanaiti, me ra mateni kina; ia me da qai muria na sala ka koto vuni e yasa imawi ni nodra keba ni ra sa mateni ka moce lutu koto.\n8 Ia eda na qai cavutu vata yani kei ira na yalewa kei na gone, na noda qele ni manumanu lalai kei na qele ni manumanu lelevu ki na lekutu; ia eda na lako wavokita na vanua ko Sailomi.\n9 Ka sa yaco ni sa muria na tui na vosa i Kitioni.\n10 Ia sa qai vakarota ko Limiai na tui me ra soqona vata na nodra qele ni manumanu ko ira na nona tamata; ka sa vakauta na nodra ivakacavacava ni waini vei ira na Leimanaiti; ka vakauta talega e so na waini me nona iloloma vei ira; era sa gunuva vakayauyau na waini ka vakauta yani vei ira ko Limiai na tui.\n11 Ia sa qai yaco ni ra qai cavutu ena bogi ki na lekutu ko ira na tamata i Limiai na tui kei na nodra qele ni manumanu lalai kei na qele ni manumanu lelevu, era sa lako wavokiti Sailomi, ka gole sara na ilakolako ki na vanua ko Saraemala, a sa liutaki ira yani ko Amoni kei ira na nona itokani.\n12 Ia era sa kauta kece yani na nodra koula kei na siliva, kei na nodra iyau talei kece ka rawa me ra dreketa, era kauta talega ki na lekutu na kakana ka tomana na nodra ilakolako.\n13 Ia ni sa oti e vuqa na siga na nodra lako tiko ena lekutu, era sa qai yaco ki na vanua ko Saraemala, era sa la’ki duavata kei ira na tamata i Mosaia ka okati me ra nona tamata.\n14 Ka sa yaco ni sa ciqomi ira ena marau ko Mosaia; sa ciqoma talega na nodra aivolatukutuku kei na bivolatukutuku era a kunea mai na tamata i Limiai.\n15 Ia oqo sa qai yaco ni ra sa qai kila na Leimanaiti ni ra a cavutu ena bogi ko ira na tamata i Limiai, era a tala yani e dua na mataivalu ki na lekutu me cemuri ira;\n16 Ia ni sa oti e rua na siga na nodra cemuri ira tiko, era sa sega tale ni muria rawa na mawedra; era sa mani sese tu ena lekutu.


Kemuni na Taciqu, E Tu na Cakacaka me da Cakava - D. Todd Christofferson\nKemuni na Taciqu, E Tu na Cakacaka me da Cakava\nNi da tagane ni matabete, sa tiko na noda itavi bibi ena bula vakawa tamata, e vale, ka vakakina ena Lotu.\nKemuni na taciqu, e levu na ka sa tukuni ka volai ena veiyabaki sa sivi me baleta na noda bolebole na tagane kei na gonetagane. E vica na kena ivakaraitaki ena ivola eso, me vaka na Why There Are No Good Men Left,The Demise of Guys, The End of Men, Why Boys Fail, and Manning Up. E taleitaki kina, ni vuqa vei ira era vola na marama. Se cava ga, e dua na ka e basika ena vakadidike eso oqo oya, ena vuqa na vanua nikua era sa ciqoma tiko na turaga kei ira na gonetagane na sikinala veisaqasaqa ka veivakalolovirataki me baleta na nodra itavi kei na kedra yaga ena bula vakawa tamata.\nE vaqo kina na ka e kaya o koya e vola na Manning Up: “E dua na ka sa voleka ni vaka me lawa raraba ni bula torocake, sai koya e dua na goneyalewa ena yaco me marama bula ena gauna ga sa matua kina na yagona, na tagane me na vakatovolei mada. Ena gadrevi me vakaraitaka na yaloqaqa, kaukauwa ni yago, se me kenadau ena veicakacaka eso. Na kena inaki me vakadinadinataka ni sa rawa ni taqomaka na yalewa kei ira na gone; oqo na nodra itavi taumada ena bula vakawa tamata. Ia nikua, ni ra sa toso na marama ena rawaka vakailavo, sa rawa ni veisau na rai ni tama ena nona itavi me rawata mai na ilavo, kei na itovo ni bula e dau gadreva na tagane me qarava kina na nona itavi—yalodoudou, dauvosota, yaloqaqa kei na yalodina, sa madra ka sa viavia vakamadua vakalailai.”1\nEna nodra sasaga me vakalevutaki na madigi vei ira na marama, e dua na ka eda vakacaucautaka, era tu eso era dau vakalailaitaki ira na tagane kei na nodra cau. E vaka me ra nanuma ni bula e gauna ni veisisivi vei ira na tagane kei na yalewa—me dua e levu cake mai vei koya kadua, oqo sa nodra gauna na marama. Eso era kaya ni ka bibi duadua ga na cakacaka, na bula vakawati kei ira na gone e dodonu me qai dui vakatau ga—o koya gona, na cava me gadrevi kina na tagane?2 Ena vuqa na iyaloyalo ni Hollywood, na TV kei na iyaloyalo ena keveli, kei na iyaloyalo sara mada ga ni volivolitaki, e laurai kina na tagane ni dau tawayaga, yalowai, se dau nanumi koya ga. Na itovo oqo ni nodra vakalailaitaki na tagane sa veivakacacani tiko na kena revurevu.\nMai Amerika, me kena ivakaraitaki, e tukuni mai kina: “Era sa sivi ira na tagane ena veitagede kece sara o ira na yalewa, mai na imatai ni tabavuli ki na vuli torocake. Taura mada, ena kalasi walu, e 20 ga na pasede ni gonetagane era sa matai sara ena volavola ka 24 na pasede ena wilivola. Na maka ni SAT vei ira na cauravou, ena 2011 na kena e ca duadua ena loma ni 40 na yabaki. Me vaka na nodratou itukutuku na National Center for Education Statistics (NCES), o ira na gonetagane e 30 na pasede na nodra rawa ni lutu ena vuli mai vei ira na goneyalewa ena vuli torocake kei na koliji. … Sa tukuni tu ni ra na rawata na yalewa e 60 na pasede ni bachelor, 63 na pasede ni master kei na 54 na pasede ni doctorate ni yacova yani na 2016. E rua na ikatolu ni gonevuli ena vuli me baleti ira na gadreva tu me ra vukei.”3\nEso na tagane kei na gonetagane era sa vakayagataka na itukutuku sega ni vinaka oqori me nodra iulubale me levei kina na itavi ka sega kina


KS-D40C valenibula ka tiko vata kei na idabedabe\nE vakayagataki na ivoli oqo me baleta na gacagaca ' lewe ni matavuvale, e rawa ni vakayagataki me idabedabe ena siga ka moce ena bogi. E totoka na ivoli, lomasoli, kei na foldable. Sa ikoya e dua na ivoli yaga ni veikauwaitaki.\nYaca ni ivoli Valenibula e salavata kei na idabedabe\nSega na iYaya. Ks-D40C\nIyaya sitila ena palasitika coating\nLobiki levu L820 * W650 * H450(+500)SS VV\nLevu ni kena tevuki L1900 * W650 * H450mm\nVakavodoki ni waqa Shenzhen/Guangzhou/Shunde\nGauna ni veiliutaki 20-25na siga\niTuvatuva ni Sausaumi T/T vata kei 30% vakacuruma, kei na 70% vakatautauvatataki ni se bera ni caka\nNi iyaya 1PC/a kareti\nLevu ni kena tevuki: L1900 * W620 * H450mm\nlobiki levu: L820 * W650 * H450(+500)SS VV\nRoka: Karakarawa ni lomalagi\n1.Rua na itavi: idabedabe ena talevoni ena siga, moce ena bogi\n2.Roqota droini, veisele rawarawa, vanua ni vakabula ilavo, e rawarawa ka logavinaka.\n3.Vurumemea boroya sitila na palasitika coating\n4. PVC na tamata ena foam e loma\n5.Dua na ivava ililili ena boto ni idabedabe\nTaro: Na cava na nomu warranty?\niSau ni Taro: Dua na yabaki warranty kei na 100% veivakacegui e vakadeitaka.\nKevaka e tiko na leqa ni ivoli, vakaraitaka ga na iyaloyalo se vidio vei keda, sa rawa ni da vakauta na tikina vou se wasea vei iko.\nTaro: Na sala me caka kina na sausaumi?\niSau ni Taro: TT vinaka cake\nKevaka e tiko eso na nomu leqa KS-D40C valenibula ka tiko vata kei na idabedabe, se vinakata mo kila eso tale na itukutuku me baleta na livaliva ni imocemoce,moce ni ivolavakarau,Orthopaedic na imocemoce vakavuniwai ,Meteresi,teveli ni veisele,kei na so tale. Kidavaki me veitaratara kei keimami!\niToka eso：nona idabedabe\nKS-D40D valenibula ka salavata kei na idabedabe\nKS-D36b S. wawa wawa\nKS-D36A ni wawa tiko\nKS-D38 Infusion ni idabedabe\nKS-D40 valenibula ka tiko vata kei na idabedabe


Au Nanuma Niu Marautaka tu na Bula | Madona Kankia\nKENA ITUKUTUKU A lewena tu e liu na ilawalawa vaKominisi e Georgia, sa vukea e levu mera mai kila na ka dina. A tauri ivola ena imatai ni kalasi ni Koronivuli ni iTalatala ni Matanitu e Tbilisi ena 2015.\nAU SE rogoca sara na ka dina mai na iVolatabu ena 1989. Au lewena tu ena gauna qori na ilawalawa vaKominisi e Senaki na vanua au susu kina. Au lewe ni matabose cecere ni matanitu makawa na Soviet, qori e via tautauvata ga kei na palimedi nikua. Keirau sa veimusumusuki tale tu ga kei na dua na cauravou, au nanuma kina niu sa marautaka tu na bula.\nErau vakavulici au o Na kei Ta meu lomana na Kalou. Au vakabauta kina na Kalou, dina ga niu lewena tu na ilawalawa vaKominisi. E saumi kece noqu lomatarotaro niu vulica na iVolatabu, au mani vakatulewataka meu yalataka noqu bula vei Jiova. Ia era sega ni duavata kei au na wekaqu, noqu itokani, ira keimami cakacaka vata, kei na noqu itau.\nEra cati au na wekaqu ena vuku ni lotu vou au sa lewena. E veisaqasaqa tale ga kei na veika au sa vulica na veika vakapolitiki. Au mani nanuma meu biubiu mai neitou, tagutuva noqu veimusumusuki, meu kere vakacegu tale ga mai na ilawalawa vaKominisi kei na matabose au lewena tu. Niu papitaiso oti, sa qai kaukaua ga nodra veivakacacani na noqu itokani kei na wekaqu. Au mani toki i Kutaisi niu kilai levu e Senaki, au lai painia sara.\nNira tarogi au eso me baleta na veika au vakanadakuya ena vuku ni noqu lotu vou, au dau tukuna niu sega ni veivutunitaka noqu vakatulewa. Erau sega ni duavata noqu itubutubu ena vakatulewa au cakava, ia au vakavinavinaka ni rau vakavulici au meu lomana na Kalou kei ira na kainoqu. E yaga sara vakalevu qori ena noqu bula.\niMeli iMeli Au Nanuma Niu Marautaka tu na Bula


The Fiji Times » Tokitaki vakaukauwa ka sega na veivuke\nTokitaki vakaukauwa ka sega na veivuke\nE SEGA ni na guilecava vakarawarawa o Ratu Saimoni Koli na turaga na Tui Vatu ka sa yabaki 77 tiko e na gauna e daidai, na siga e a talaraki kina na nodratou koro o Lodoni ena yavusa o Noivini e na yabaki 1947 e na gauna e se qai yabaki 10 voli kina.\nNa i vosavosa e sa qai dau kaya toka mai na nodra qase, ni na wai ni matadra ena suasua tiko kina na koronivuli mai Lodoni me yacova mai nikua.\nKo ya na ka vakaloloma e vakayacori vei ira na lewe ni koro kei na 20 na vale me tekivu mai na gauna oya, ka sega tale ni bau veivuke kina na matanitu ena kena vakasosomitaki na veika e a yaco e na gauna ko ya.\nEra a vakaitikotiko e liu Sai-au-sa-ro ka sa qai mai veisau na yacana me Saiyaro e na gauna era sa gole mai kina na turaga ni vavalagi, kei na i vakalesilesi vakamatanitu ki na koro ko Lodoni, ni bera ni ra qai toki yani e na vanua ka sa rara ni qito tiko e na koronivuli na Ratu Kadavulevu School e na gauna oqo.\nKuria o Koli ka dusimaka ni Saiyaro e kena i vosavosa dina na Sai Au Sa Ro, ka vakaibalebaletaki tiko ki na nodratou manuanu na Ga Ni Vatu ka sa kabi toka e na $2 e na gauna nikua.\nTomana ni vu ni nodra tokitaki oya ni o ira na kai valagi era sa mai vakaitikotiko ena yasa ni nodratou koro, ka vaka kina na Ovisa ni Yasana, na Ovisa Buli na Nasi kei na vale ni meimei.\nIa, e na veimataka kece era dau vakatovotovo vana tiko o ira na sotia ni Merika ki waitui me qara vaka ki Ovalau.\nNa gauna era sa dau ciri mai kina na qa ni sicini lala era sa qai dau vakayagataka na marama me nodra i tutu ni senikau.\nKuria o Koli ni dua na yakavi ni siga Vakaraubuka e ratou veimuri sobu e bati ni wai e lewe 6 na gone me ratou laki vaqara sicini lala mai.\nNa gauna sara ga e ratou yaco yani kina e kea, ratou sa raica sara ni rau davo no e rua na qa ni sicini ka ratou sega ni kila ni se bera ni vakayagataki, ka rau se bula vinaka sara tu ga.\nOti oya qai dua vei ratou na gone oya e tukia na sicini.\nNa gauna ga e tukia kina qai kacabote, ka ratou mate keca na lewe ono na gone oqo, ka ni sa kasabura kece mai tuba na nodratou wawa.\nNa siga talega oya keu sa mate kina, baleta niu a muri ratou ga vakalailai, kau lesu tale mai na koro, e kaya.\nIa, na rorogo ni kacabote oya keimami vakila sara ga, baleta ni yavala saraga na qele e nakoro.\nTomana o Koli ka kaya ni sa veitaravi ga na veibulu e na macawa ka tarava vei ratou na lewe lima (5) na gone ka vakavo ga e dua na cauravou, ia, e sa qai mai mate ni sa tamata levu.\nNa gauna era sa loma vata na lewe ni koro me sa tukuni e na matanitu me saumi na nodratou mate na gone oya, sa davo sara ga mai na lewa me sa talaraki na nodratou koro e na siga ka tarava. E kaya o Koli ni dua na ka vakaloloma ni ra se moce tu e na mataka lailai sa tukuni me ra yadra ka cici yani ki tuba.\nO ira na qase, ira na gone kei ira na wabula, me ra kakua tale ni taura e dua na i yaya ka me ra lako vakatikitiki ki gaunisala.\nKuria o Koli ni ra rai vakavinaka sara tu ga ni sa talaraki na i matai ni vale me yacova sara na i ka 20 ni vale e na nodratou koro.\nE sa qai dua dina na ka vakaloloma au se qai raica e na noqu bula, e kaya.\nNa gauna e sa talaraki kece kina na vei valevale, era sa qai mai soqoni vata tu e na yasa ni gaunisala e tuba na lewe ni koro, ka ra mai sorova tu yani e dua na veitagicaki vakaloloma.\nIa, na i tukutuku ni ka e yaco e na siga oya, e sa robota na veikorokoro e na baravi o Tailevu.\nTomana o Koli ni ra sa qai mai veiwaseaki talega e keya na lewe ni koro o Lodoni.\nE so e gole yani ki Namena, eso e gole ki Dakuinuku, eso era gole ki Nasaibitu, eso era gole ki Vorovoro, ka so era gole ki na vanua eratou sa tawana tiko e na gauna oqo.\nKuria o Koli ni oti e lima na yabaki era sa qai dui lesu tale mai na lewe ni koro me ra mai tiko vata ga ena vanua ka ratou sa tawana tiko nikua,\nIa, o ira ga na gole sara ki Vunilagi e na yasana o Cakaudrove mai Vanualevu, era se vakaitikotiko ga mai kina me yacova na gauna nikua.\nIa, e na macawa sa oti era sa bose vata kina na lewe ni koro ko Lodoni, kei qasenivuli vakacegu Viliame Dileqa me ra sa tuvalaka e dua na i tuvatuva me rawa ni ra tau soli e na nodra saga me tara e 20 na vale e na koro ko Lodoni, ka me sosomitaka na nodra vale ka a talaraki vakaukauwa e na yabaki 1947.\nE sa mani mai mau sara na siga ni soli e na i ka 10 ni Okotova e na vula ga mai oqo, ka o ni sa kerei kina na vuli oti mai Lodoni ko ni sa vakaitutu cecere tu e na noda matanitu.\nKei kemuni na lewe ni Yavusa ko Noivini ko ni tu vakacakacaka e na veiyasai Viti mo ni yaco vakalewelevu mai, ka mo ni mai cuqena vata na sasaga yaga oya.\nTomana talega na gone turaga na Tui Vatu ka kaya e na i ka 10 ni siga ni vula mai oqo e sa na qai mai duri talega kina e dua na komiti me na cicivaka yani na veivakatorocaketaki levu oya. Tinia tiko na nona i vakamacala na gone turaga na Tui Vatu e na nona kerekere, ke rawa ni o ni dodoliga mai e na veivuke qo, ia, kevaka e sega ni rawa vei kemuni na tiko mai vavalagi, ke rawa ni o ni na qai vakacuruma ga na nomuni cau e na naba ni akaude oqo na: 9805248003 e na baqe na Westpac ena veiyasai Viti.


E Dodonu mo Veisautaka Nomu Rai? | Vulici\nWILIKA ENA VOSA Afrikaans Albanian Amharic Arabic Armenian Armenian (West) Aymara Azerbaijani Azerbaijani (Cyrillic) Bengali Bicol Bislama Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Cibemba Cinyanja Croatian Czech Danish Drehu Dutch Efik English Estonian Ewe Finnish French Garifuna Georgian German Greek Guarani Gujarati Gun Haitian Creole Hebrew Hiligaynon Hindi Hungarian Icelandic Igbo Iloko Indonesian Italian Japanese Kannada Kazakh Kikaonde Kikuyu Kiluba Kinyarwanda Kirghiz Kiribati Kirundi Kongo Korean Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Mam Marathi Mauritian Creole Maya Mazatec (Huautla) Mixe (North Central) Mongolian Nahuatl (Central) Ndebele Ndonga Nepali Ngabere Norwegian Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese (Brazil) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Rarotongan Romanian Russian Samoan Sango Sepedi Serbian (Cyrillic) Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovenian Spanish Sranantongo Swahili Swahili (Congo) Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Tlapanec Totonac Tshiluba Tsonga Turkish Turkmen Turkmen (Cyrillic) Tuvaluan Twi Tzotzil Ukrainian Urdu Uzbek Venda Vietnamese Wallisian Waray-Waray Wolaita Xhosa Zulu vakaViti\nERATOU vakatulewataka eso na itabagone lotu vaKarisito me ratou lai sarava e dua na iyaloyalo. Eratou rogoca nira taleitaka dina na iyaloyalo ya e levu nodratou icaba mai koronivuli. Ni ratou yaco yani ena vale ni iyaloyalo, eratou raica sara na itaba ni iyaloyalo era tu ekea, e vakaraitaki tu kina na iyaragi vakarerevaki kei na kedra itaba na yalewa e sega ni rakorako nodra isulusulu. Na cava eratou na cakava? Eratou na lai sarava ga na iyaloyalo ya?\nNa ituvaki qori e dusia ni levu na vakatulewa eda na cakava ena tara na noda bula vakayalo kei na noda veiwekani kei Jiova, ena rawa ni vinaka se ca. Ena tiko na gauna o na rairai vinakata mo cakava e dua na ka, ia o qai vakasamataka tale na ituvaki, o mani veisautaka nomu rai. Vakacava, e veiganiti qori se o lomalomarua ga?\nGAUNA CALA me Veisautaki Kina na Rai\nE uqeti keda na noda lomani Jiova meda yalataka noda bula vua da qai papitaiso. E vu dina mai lomada meda yalodina tiko ga vua na Kalou. Ia e nona inaki na keda meca o Setani na Tevoro meda kua ni yalodina. (Vkta. 12:17) Eda sa vakatulewataka meda qaravi Jiova da qai muria nona ivakaro. Nida sa yalataki keda vua, ena rarawataki dina nida veisautaka noda rai! E rawa sara ga nida leqa kina.\nEna 26 vakacaca na senitiuri sa oti, e tara o Tui Nepukanesa e dua na matakau koula vakaitamera qai vakaroti ira kece na lewenivanua mera cuva ra qai sokaloutaka. Ke dua e sega ni muria, ena biu ena lovo bukawaqa. Qori sara ga na ka ratou cakava na tolu na dauveiqaravi i Jiova, o Setareki, Mesaki, kei Apetiniko, eratou dau dokai Jiova. Eratou mani biu ena lovo bukawaqa ni ratou sega ni cuva ina matakau. E qai vakabulai ratou vakacakamana o Jiova. Ia eratou tu vakarau ena imatai ni gauna me ratou mate, me ratou kua ga ni veisautaka nodratou vakatulewa me ratou qaravi Jiova.—Tani. 3:1-27.\nEna dua na gauna e muri, a gumatua na parofita o Taniela ena masu, dina ni kila ni na rawa ni biu ena qara ni laione. E sega ni biuta nona ivakarau me dau masu vakatolu ena dua na siga. E sega ni veisautaka o Taniela na nona vakatulewa me sokaloutaka na Kalou dina. A mani vakabulai na parofita ‘mai na yava ni laione.’—Tani. 6:1-27.\nE levu tale ga na dauveiqaravi i Jiova nikua era dei tiko ga ena nodra yalayala. Ena dua na koronivuli mai Aferika, era sega ni via vakaitavi eso na gonevuli iVakadinadina ena dua na soqo e sokaloutaki kina na ivakatakilakila ni matanitu ni vanua ya. E tukuni vei ira nira na vakatalai tani mai koronivuli ke ra sega ni vakaitavi kei ira na vo ni gonevuli. Sega ni dede, e veisiko yani i taoni na minisita ni vuli, e lai vosa sara vei ira na gonevuli iVakadinadina. Era vakamacalataka ena veidokai kei na nuidei o ira na gonevuli iVakadinadina na nodra vakabauta. Tekivu ena gauna ya sa sega tale ni veivosakitaki e dua na ka e vauca na nodra vakabauta na gonevuli iVakadinadina. Nira qai lai vuli na tacida gone, era sa sega tale ni qai vakaukauataki mera vakaitavi ena veika ena vakaleqa na nodra veiwekani kei Jiova.\nDikeva mada qo e dua na tacida tagane o Joseph, e tauvi kenisa o watina qai mate sara. Ratou kila qai doka na lewe ni vuvale i Joseph na nona rai me baleta na ivalavala ni veibulu. Ia ratou sega ni tiko ena dina na wekai watina, ratou vinakata me caka eso na ivalavala vakavanua ni veibulu, oka kina na kena e sega ni vakadonuya na Kalou. E tukuna o Joseph: “Niu sega ni duavata kei ira, era mani sagai ratou na luvequ, ia e dei na nodratou vakatulewa na gone. Era saga tale ga me caka na bikabika e vale, ia au vakamacalataka ke ra vinakata me caka qori ena sega ni caka ena noqu vale. Era kila ni ivakarau qo e sega ni salavata kei na neirau vakabauta vakaveiwatini, keitou mani veivosakitaka vakabalavu qai vakatulewataki me caka ena dua tale na vanua.\n“Ena gauna ni lolosi qo, au masuta kina na veivuke i Jiova me keitou talairawarawa vakavuvale ena nona lawa. E rogoca na noqu masu qai vukei keitou me keitou dei tiko ga se mani vakacava na kena tarabi.” E vakatulewataka sara ga o Joseph kei ratou na luvena me ratou kua ni veisautaka na nodratou vakasama me baleta na nodratou sokalou.\nRAWA NI VEISAU Nomu Rai\nNi oti ga vakalailai na Lakosivia ena 32 G.V., e torovi Jisu e dua na marama ni Finaisi ena yasayasa o Saitoni. E kerei koya vakavica me vakasava na timoni e curumi luvena yalewa tu. A sega ni tukuna vua o Jisu e dua na ka. E tukuna vei ratou na nona tisaipeli: “Au talai ga vei ira na sipi ni matanitu o Isireli era yali tu.” Ni se cikevi koya tiko ga na yalewa, e tukuna o Jisu: “E sega ni dodonu me soli na kedra madrai na gone vei ira na luvenikoli.” E laurai vua na yalewa na levu ni nona vakabauta ena nona tukuna: “E dina Turaga; ia na luvenikoli mada ga era dau kania na tikitiki ni kakana e lutu mai na teveli ni nodra turaga.” A vakadonuya nona kerekere o Jisu qai vakabulai luvena yalewa.—Maciu 15:21-28.\nNa ka e cakava qori o Jisu e vakatotomuria kina na yalorawarawa i Jiova me veisau ke vakatara na ituvaki me caka qori. Kena ivakaraitaki, a nakita na Kalou me vakarusai ira na Isireli nira bulia e dua na luvenibulumakau koula, ia e rogoca nona vakamamasu o Mosese qai veisautaka nona vakatulewa.—Lako 32:7-14.\nE vakatotomuri Jiova kei Jisu na yapositolo o Paula. Ena dua na gauna, a nanuma o Paula ni sega ni veiganiti me kauti Joni Marika ina nodratou ilakolako vakadaukaulotu baleta ni a biuti Paula kei Panapasa ena imatai ni nodrau ilakolako vakadaukaulotu. Ia e muri, a qai kila o Paula ni gugumatua o Marika, ena rawa tale ga ni yaga nona veiqaravi. Mani tukuna o Paula vei Timoci: “Kauti Marika mai, ni yaga vakalevu vei au na nona veiqaravi.”—2 Tim. 4:11.\nVakacava o keda? Nida vakatotomuria nona dauveinanumi, vosovoso, kei na nona dauloloma na Tamada vakalomalagi, ena rawa kina nida veisautaka noda rai. Kena ivakaraitaki, eda rawa ni veisautaka noda nanuma me baleti ira eso. Ia eda sega ni vakataki Jiova kei Jisu nida sega ni uasivi. Ke rau sa yalorawarawa me rau veisau, vakacava eda rawa ni vakasamataka tale na kedra ituvaki eso da qai veisautaka na noda rai me baleti ira?\nEna rairai vinakati meda veisautaka noda rai nida vakasamataka tiko na isausau vakayalo. Era na rairai sega ni via papitaiso eso era sa vulica tiko na iVolatabu kei ira era sa dau gole tiko ena soqoni ena dua na gauna. Se ra na rairai sega ni via veiqaravi vakapainia eso, dina nira rawa ni vakarabailevutaka nodra cakacaka vakaitalatala. E tiko tale ga eso na tacida tagane era na rairai sega ni via sauva na itavi ena ivavakoso. (1 Tim. 3:1) Vakacava o sotava tale ga e dua vei ira na ituvaki qori? E sureti iko vakayalololoma o Jiova mo cakava na itavi dokai va qori. Koya gona, vakacava mo veisautaka nomu rai qai vakaitavi ena nomu soli iko vua na Kalou kei ira tale eso?\nO na rawa ni vakalougatataki ni o veisautaka nomu rai\nE tukuna o Ella me baleta nona veiqaravi tiko ena dua na noda valenivolavola ni tabana mai Aferika: “Niu yaco mai Peceli, au sega ni kila keu na via veiqaravi vakadede eke. Au via qaravi Jiova dina mai vu ni lomaqu, ia au volekati ratou tale ga noqu vuvale. Dua na ka noqu vakananumi ratou niu se qai yaco mai! Ia e vakayaloqaqataki au na taciqu keirau rumuvata, au mani vakatulewataka kina meu tiko. Ni oti e tini na yabaki noqu veiqaravi i Peceli, au raica niu via qaravi ira tiko ga na mataveitacini ena kena dede ga e rawa ena noqu veiqaravi tiko ga e Peceli.”\nGauna e Bibi Kina MO VEISAUTAKA NOMU RAI\nO nanuma na ka a yaco vei Keni ena nona vuvutaki tacina kei na levu ni nona katakata? E tukuna na Kalou vua na tagane galugalu ca qo ni na lomani tale ke veisau me caka vinaka. E vakasalataki Keni na Kalou me kua ni vakamalumalumu ina ivalavala ca sa ‘toka e katuba.’ A rawa ni veisautaka nona ivalavala kei na nona rai o Keni, ia e vakatulewataka me beca na ivakasala ni Kalou. E ka ni rarawa ni a vakamatei tacina o Keni, e imatai tale ga ni tamata me laba!—Vkte. 4:2-8.\nVakacava ke a veisautaka o Keni na nona rai?\nDikeva mada na ivakaraitaki i Tui Usaia. Ni se qai tui e caka dodonu ena mata i Jiova qai vakasaqarai koya tiko ga. Ka ni rarawa ni a vakaleqa na vinaka ni kena irogorogo ena nona qaciqacia. E sega ni bete, ia a curu ena valenisoro me cabora na ka boivinaka e dau vakamai. Vakacava e veisautaka nona rai nira vakasalataki koya na bete me kua ni cakava na itovo viavialevu qori? Sega. A “cudru” ga o Usaia, e sega ni muria na nodra ivakasala. Mani vakavuna o Jiova me tauvi koya na vukavuka.—2 Vei. 26:3-5, 16-20.\nIo, e tiko na gauna ena vinakati sara ga kina meda veisautaka noda rai. Raica mada e dua na ivakaraitaki ena gauna qo. A papitaiso o Joachim ena 1955, ia e vakasivoi ena 1978. Ni oti e 20 vakacaca na yabaki, a qai veivutunitaka na ka a cakava, mani vakalesui tale ena isoqosoqo i Jiova. Ena dua na gauna wale tiko ga qo, e tarogi koya e dua na qase ni ivavakoso se cava e taura kina na gauna me volavola me lesu mai. E tukuna o Joachim: “E tu vei au na yalo ni cudru kei na dokadoka. Au veivutunitaka na noqu sega ni volavola totolo mai. Na gauna au se sivo tu kina, au kila tu ni o ira na iVakadinadina i Jiova era vakavulica na ka dina.” E vinakati vua me veisautaka nona itovo, me veivutuni.\nDe dua ena vinakati meda veisautaka noda rai kei na ivakarau ni noda bula ena so na ituvaki eda na rairai sotava. Meda yalorawarawa mada ga ni cakava qori meda vakamarautaki Jiova kina.—Same 34:8.\niMeli iMeli E Dodonu mo Veisautaka Nomu Rai?\niMeli iMeli NA VALE NI VAKATAWA (ITABATABA E VULICI) Tiseba 2014


Sega ni Vakadonuya na Saint Petersburg City Court na Nodra Kisi ni Veilewai na iVakadinadina i Jiova | Veika Vakalawa ena JW.ORG\nWILIKA ENA VOSA Afrikaans Albanian American Sign Language Armenian Azerbaijani Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Croatian Czech Danish Dutch English Estonian Finnish French Georgian German Greek Hungarian Indonesian Italian Japanese Kinyarwanda Kirghiz Korean Lingala Lithuanian Malay Mexican Sign Language Myanmar Norwegian Polish Portuguese (Brazil) Portuguese (Portugal) Romanian Russian Serbian (Cyrillic) Serbian (Roman) Slovak Slovenian Spanish Spanish Sign Language Swahili Swedish Tagalog Thai Turkish Ukrainian Vietnamese Yoruba vakaViti\nIKA7 NI ME, 2018\nSega ni Vakadonuya na Saint Petersburg City Court na Nodra Kisi ni Veilewai na iVakadinadina i Jiova\nEna ika3 ni Me, 2018, a sega ni vakadonuya na Saint Petersburg City Court nodra kerekere na iVakadinadina i Jiova, me kua ni taura vakaukaua na matanitu na nodra valenivolavola e Solnechnoye. E sega ni veisau na lewa qori, sa na rawa gona ni vesuka na matanitu na nodra valenivolavola.\nNa lewa e tau qo e tokona na lewa e tauca na Sestroretskiy District Court. E kaya ni sa tawayaga na konitaraki e sainitaki ena 17 na yabaki sa oti e soli kina e dua na tikiniqele e Solnechnoye, ina Watch Tower Bible and Tract Society of Pennsylvania. Ni sa tawayaga gona na konitaraki qori, sa rawa vua na mataveilewai me kaya ni taukena na tikiniqele e tiko kina na Valenivolavola na iVakadinadina i Jiova e Rusia. E rawa gona ni taura na matanitu na tikiniqele kei na valenivolavola qori, ni sa vakatabuya na Mataveilewai Cecere na nodra cakacaka na iVakadinadina i Jiova ena Epereli 2017. E caka vakailawaki na nodra ile na veibeitaki, rawa kina ni taura vakatawadodonu na matanitu na tikiniqele kei na valenivolavola.\nE kaya o Philip Brumley, e dua na loya ni iVakadinadina i Jiova: “E sega ni dodonu na lewa e tau qo. E yalataki vua na Kalou na tikiniqele kei na valenivolavola qo, e vakayagataki tale ga me cicivaki kina nodra cakacaka na iVakadinadina i Jiova e Rusia. Kena ibalebale, sa butakoca na matanitu na ka era taukena. Keitou sa na kauta cake na veika tawadodonu qo ina Mataveilewai me baleta na nodra dodonu na lewenivanua e Urope (European Court of Human Rights).”